*Projekts*

LATVIJAS REPUBLIKAS MINISTRU KABINETS

2020.gada \_\_.\_\_\_ Noteikumi Nr.\_\_

Rīgā (prot. Nr.\_\_ \_\_.§)

**Grozījumi Ministru kabineta 2010. gada 21. septembra noteikumos Nr. 899 “Likuma “Par iedzīvotāju ienākuma nodokli”**

**normu piemērošanas kārtība”**

*Izdoti saskaņā ar likuma*

*“Par iedzīvotāju ienākuma nodokli”*

*3. panta trešās daļas 12. punkta “a” apakšpunktu,*

*8. panta otro daļu, 8.1 panta piekto daļu,*

 *9. panta pirmās daļas 16. un 17. punktu*

*un 44. punkta “a” apakšpunktu,*

*10. panta pirmās daļas 4. punktu,*

*11. panta trešās daļas 15. punktu,*

*11.5 panta pirmo daļu,*

*11.11 panta ceturto daļu,*

 *16.1 panta ceturto daļu,*

*17. panta vienpadsmitās daļas 2. punktu*

*un 11.5 daļas 3. punktu,*

*38. panta otro daļu un 39. pantu*

1. Izdarīt Ministru kabineta 2010. gada 21. septembra noteikumos Nr. 899 “Likuma “Par iedzīvotāju ienākuma nodokli” normu piemērošanas kārtība”” (Latvijas Vēstnesis, 2010, 156. nr.; 2012, 203. nr.; 2013, 168., 198., 252. nr.; 2014, 190., 220. nr.; 2015, 252. nr.; 2016, 234. nr.; 2017, 234., 254. nr.) šādus grozījumus:

* 1. Papildināt norādi, uz kāda likuma pamata noteikumi izdoti:

aiz skaitļa un vārdiem “8. panta otro daļu” ar skaitli un vārdiem “8.1 panta piekto daļu”;

aiz skaitļa un vārdiem “11.5 panta pirmo daļu” ar skaitli un vārdiem “11.11 panta ceturto daļu”;

aiz skaitļiem un vārdiem “17. panta vienpadsmitās daļas 2. punktu” ar vārdiem un skaitļiem “un 11.5 daļas 3. punktu”;

* 1. aizstāt 12. punktā vārdu “budžetā” ar vārdiem “vienotajā nodokļu kontā”;
	2. aizstāt 14. punktā vārdu “budžetā” ar vārdiem “vienotajā nodokļu kontā”;
	3. papildināt noteikumus ar 18.2 11. apakšpunktu šādā redakcijā:

“18.2 11. personāla ilgtspējas pasākumu izdevumi, kas nav uzskatāmi par ar uzņēmumu ieākuma nodokli apliekamu objektu Uzņēmumu ienākuma nodokļa likuma izpratnē, neatkarīgi no tā vai attiecīgie izdevumi ir vai nav sadalāmi personāli, kā arī izdevumi darbinieka nogādāšanai no dzīvesvietas uz darbu un no darba uz dzīvesvietu, ja darba specifikas dēļ darbiniekam nav iespējams nokļūt darbā vai nokļūt pēc darba dzīvesvietā ar sabiedrisko transportu vai sabiedriskā transporta izmantošana, vērtējot pēc ceļā pavadītā laika un sabiedriskā transporta kursēšanas laika grafika, nav lietderīga salīdzinājumā ar darba devēja nodrošināto transporta pakalpojumu.”;

* 1. papildināt noteikumus ar 39.1 punktu šādā redakcijā:

“39.1 Piemērojot likuma 9.panta pirmās daļas 11.punktu, ar jēdzienu uzturnauda (alimenti) saprot uzturlīdzekļus bērniem un uzturlīdzekļus bijušajam laulātajam viņa mantas stāvokļa iepriekšējā labklājības līmeņa nodrošināšanai.”;

* 1. izteikt 48.punktu šādā redakcijā:

“48. Piemērojot likuma 9. panta pirmās daļas 33. un 33.1 punktu, vērtē, vai nekustamais īpašums nav izmantots saimnieciskajā darbībā kā pamatlīdzeklis. Ja minētais nekustamais īpašums ticis izmantots saimnieciskajā darbībā kā pamatlīdzeklis, apliekamo ienākumu nosaka saskaņā ar likuma 11.6 panta otro daļu. Ja likuma 9.panta pirmās daļas 33. un 33.1 punkta kritērijiem atbilstošs nekustamais īpašums ticis izmantots saimnieciskajā darbībā kā pamatlīdzeklis un tiek atsavināts 60 mēnešu laikā no nekustamā īpašuma (pamatlīdzekļa) pārkvalificēšanas par personiskajām vajadzībām izmantojamu lietu, fiziskās personas apliekamo ienākumu palielina par visos iepriekšējos taksācijas periodos, kuros nekustamais īpašums izmantots saimnieciskajā darbībā kā pamatlīdzeklis, norakstīto nolietojumu un izdevumos norakstīto procentu maksājumu summu, kas tika samaksāta par kredītu šā nekustamā īpašuma iegādei visā laikā, kad nekustamais īpašums kā pamatlīdzeklis lietots saimnieciskajā darbībā (likuma 9.panta pirmās daļas 33.punkta piemērošanas piemērs – šo noteikumu 2.pielikumā). Apliekamā ienākuma summai piemēro 20 % likmi.”;

* 1. papildināt 54.punktu ar otro un trešo teikumu šādā redakcijā:

“Ja dāvinājumā tiek saņemts kapitāla aktīvs un dāvinājuma līgumā nav norādīta tā vērtība, šī kapitāla aktīva iegādes vērtība tiek noteikta saskaņā ar likuma 11.9 pantā un šajos noteikumos noteikto speciālo kapitāla aktīva iegādes vērtības noteikšanas kārtību. Ja kapitāla aktīvam likuma 11.9 pantā un šajos noteikumos nav noteikta speciāla kapitāla aktīva iegādes vērtības noteikšanas kārtība, par šī kapitāla aktīva iegādes vērtību tiks uzskatīta vērtība, kādu dāvinājuma saņēmējs var pierādīt, iegūstot informāciju no dāvinātāja, vai kāda ir pieejama publiskajos reģistros dāvinājuma saņemšanas brīdī.”;

* 1. papildināt noteikumus ar 64.1 un 64.2 punktu šādā redakcijā:

“64.1 Piemērojot likuma 10. panta pirmās daļas 5. un 6. punktu un 14. panta 1.1 daļu, nodokļa maksātājam ir tiesības savos attaisnotajos izdevumos ietvert tikai paša nodokļa maksātāja par sevi veiktos izdevumus vai par nodokļa maksātāju veiktos izdevumus, kurus apmaksājis laulātais.

64.2 Piemērojot likuma 10.panta 1.6 daļu, ja iemaksas privātajā pensiju fondā attaisnotajos izdevumos iekļautas daļēji, nosakot apliekamo ienākumu, ņem vērā attaisnoto izdevumu īpatsvaru attiecībā pret kopējām iemaksām privātajā pensiju fondā (likuma 10.panta 1.6 daļas piemērošanas piemērs – šo noteikumu 3.1 pielikumā).”;

* 1. papildināt noteikumus ar 80.1 punktu šādā redakcijā:

“80.1 Likuma 11.7 panta piekto daļu nepiemēro, ja atsavina nekustamo īpašumu, kurš pēc lietošanas mērķa ir lauksaimniecības zeme, bet uz tā atrodas citai personai piederošas vai nenoskaidrotas piederības ēkas vai būves. Likuma 11.7 panta trešajā daļā noteikto atbrīvojumu no nodokļa maksāšanas piemēro proporcionāli tai zemes platības daļai, kura pēc lietošanas mērķa ir lauksaimniecības zeme.”;

* 1. papildināt noteikumus ar 88.1 punktu šādā redakcijā:

“88.1 Ja kapitāla aktīvs iegūts uz atcēlēja līguma pamata un atcēlēja līgumā nav norādīta tā vērtība, šī kapitāla aktīva iegādes vērtība ir vērtība, par kādu kapitāla aktīvs iegūts pirms atceltā atsavināšanas līguma noslēgšanas.”;

* 1. aizstāt 89.7 1.3. apakšpunktā vārdus “(saistīto uzņēmumu likuma “Par uzņēmumu ienākuma nodokli” izpratnē)” ar vārdiem “(saistīto personu likuma “Par nodokļiem un nodevām” izpratnē)”;
	2. papildināt noteikumus ar 95.2 un 95.3 punktu šādā redakcijā:

“95.2 Likuma 13. panta pirmās daļas 1. punkta “a” apakšpunktā noteikto nodokļa atvieglojumu piemēro arī par audžuģimenē ievietotu bērnu, kā arī par pirmsadopcijas aprūpē esošu bērnu.

95.3 Piemērot likuma 13. panta pirmās daļas 1. punkta “k”, “l”, “m” un “n” apakšpunktu, par nestrādājoša laulātā apgādībā esošu bērnu ir uzskatāms audžuģimenē ievietots bērns (arī kas nav nestrādājošā laulātā aizgādībā), kā arī pirmsadopcijas aprūpē esošs bērns.”;

* 1. izteikt 98. punktu šādā redakcijā:

“98. Piemērojot likuma 17.panta piekto daļu, darba devējs, kas darbiniekiem darba samaksu izmaksā bezskaidras naudas norēķinu veidā, algas nodokli iemaksā vienotajā nodokļu kontā līdz ienākuma izmaksas mēneša 23.datumam, ja darba devējs šajā mēnesī devis maksājuma uzdevumu darba samaksas pārskaitīšanai no sava konta uz darbinieka kontu, izņemot šo noteikumu 98.1 punktā noteiktajos gadījumos (likuma 17. panta piektās daļas piemērošanas piemērs – šo noteikumu 14. pielikuma 1. un 2.piemērs).”;

* 1. papildināt noteikumus ar 98.1 punktu šādā redakcijā:

“98.1 Piemērojot likuma 17. panta piekto daļu, darba devējs algas nodokli iemaksā vienotajā nodokļu kontā līdz ienākuma izmaksas mēnesim sekojošā mēneša 23.datumam, ja:

98.1 1. darba devējs kā darba algas izmaksas datumu ir noteicis tā mēneša, par kuru tiek gūts algota darba ienākums, pēdējo darba dienu (likuma 17. panta piektās daļas piemērošanas piemērs – šo noteikumu 14. pielikuma 3.piemērs);

98.1 2. darba devējs pēc Ministru kabineta 2010. gada 7. septembra noteikumu Nr. 827 “Noteikumi par valsts sociālās apdrošināšanas obligāto iemaksu veicēju reģistrāciju un ziņojumiem par valsts sociālās apdrošināšanas obligātajām iemaksām un iedzīvotāju ienākuma nodokli” 3.pielikuma “Ziņojums par valsts sociālās apdrošināšanas obligātajām iemaksām no darba ņēmēju darba ienākumiem, iedzīvotāju ienākuma nodokli un uzņēmējdarbības riska valsts nodevu pārskata mēnesī” (turpmāk - darba devēja ziņojums) iesniegšanas termiņa – 17.datuma, izmaksā darbiniekam ienākumu, kas obligāti izmaksājams aprēķina mēnesī:

98.1 2.1. ja tiek izbeigtas darba tiesiskās attiecības,

98.1 2.2. ja tiek izmaksāta samaksa par atvaļinājuma laiku un darba samaksa par laiku, kas nostrādāts līdz atvaļinājumam (likuma 17. panta piektās daļas piemērošanas piemērs – šo noteikumu 14. pielikuma 4. un 5.piemērs).”;

* 1. aizstāt 99. punktā vārdu “budžetā” ar vārdiem “vienotajā nodokļu kontā”;
	2. aizstāt 99.1 punktā vārdus “budžetā ne vēlāk kā ienākuma izmaksas mēnesim sekojošā mēneša piektajā datumā” ar vārdiem un skaitli “vienotajā nodokļu kontā līdz ienākuma izmaksas mēnesim sekojošā mēneša 23.datumam”;
	3. aizstāt 107. punktā vārdu “budžetā” ar vārdiem “vienotajā nodokļu kontā”;
	4. aizstāt 116.1 punktā vārdus “Finanšu ministrija” ar vārdiem “Valsts kanceleja”;
	5. papildināt noteikumus ar 118.9. apakšpunktu šādā redakcijā:

“118.9. labumu, kas gūts personāla ilgtspējas pasākumu rezultātā, kas nav uzskatāms par ar uzņēmumu ieākuma nodokli apliekamu objektu Uzņēmumu ienākuma nodokļa likuma izpratnē.”;

* 1. aizstāt 125. punktā vārdus “budžetā ne vēlāk kā ienākuma izmaksas mēnesim sekojošā mēneša piektajā datumā” ar vārdiem un skaitli “vienotajā nodokļu kontā līdz ienākuma izmaksas mēnesim sekojošā mēneša 23.datumam”;
	2. aizstāt 140. punktā vārdus “Studiju fonds” ar vārdiem “Studiju un zinātnes administrācija”;
	3. papildināt noteikumus ar 146.punktu šādā redakcijā:

“146. Grozījumi noteikumu 12., 14., 98., 99., 99.1, 107., 125.punktā, noteikumu 98.1punkts un noteikumu 14.pielikums stājas spēkā 2021.gada 1.janvārī.”;

* 1. aizstāt 1.pielikuma 3.piemērā skaitli un vārdu “2016. gada” ar skaitli un vārdu “2019. gada”;
	2. papildināt noteikumus ar 3.1 pielikumu šādā redakcijā:

“3.1 pielikums

Ministru kabineta 2010.gada 21.septembra

noteikumiem Nr. 899

**Likuma 10.panta 1.6 daļas piemērošanas piemērs**

Nodokļa maksātāja veic iemaksas privātajā pensiju fondā no 2015.gada. Individuālo iemaksu uzkrātais papildpensijas kapitāls 2016.gada 31.decembrī ir 1213,15 *euro*.

Nodokļa maksātājs 2017.gadā:

- veic iemaksas privātajā pensiju fondā - 1160 *euro,*

- attaisnotajos izdevumos iekļauj iemaksas privātajā pensiju fondā 10% apmērā no ienākumiem - 512,37 *euro*,

- saņem izmaksu no privātajā pensiju fonda - 1800 *eur*o.

Nodokļa maksātājs 2018.gadā:

* veic iemaksas privātajā pensijas fondā - 2360 *euro*;
* attaisnotajos iekļauj iemaksas privātajā pensiju fondā 10% apmērā no ienākumiem - 1242,17 *euro*.

|  |  |  |  |  |
| --- | --- | --- | --- | --- |
|   | 2016 | 2017 | 2018 | Kopā |
| Uzkrātais kapitāls  | 1213,15 | x | 573,15 | x | 2933,15 | x |
| Iemaksa | x | 1160 | x | 2360 | x | 3520 |
| Attaisnotos izdevumos iekļauts | x | 512,37 | x | 1242,17 | x | 1754,54 |
| Izmaksas | x | 1800 | x | 0 | x | x |
| Apliekamais ienākums | x | **0,00** | x | **292,51** | **x** | x |

Ņemot vērā, ka 2017.gada laikā ir veiktas izmaksas no pensiju fonda, nodokļa maksātāja apliekamais ienākums ir palielināms šādi:

(1800 – 1213,15) x 1754,54 : 3520 = 292,51 *euro.*

Tādējādi, iesniedzot gada ienākumu deklarāciju par 2018.gadu nodokļa maksātājs palielina 2018.gada ar nodokli apliekamo ienākumu par 292,51 *euro*.”;

* 1. izteikt 4.2 pielikuma pēdējo rindkopu šādā redakcijā:

“Uz nākamajiem taksācijas periodiem pārnesamie taksācijas perioda zaudējumi ir 480 *euro*.”;

* 1. papildināt noteikumus ar 14. pielikumu šādā redakcijā:

“14.pielikums

Ministru kabineta 2010.gada 21.septembra

noteikumiem Nr. 899

**Likuma 17.panta piektās daļas piemērošanas piemēri**

1. Algas izmaksas datums ir noteikts mēneša 5.datums. Darba devēja veiktās darbības:

a) 5.februārī izmaksā darbiniekiem algu par janvāri un ietur iedzīvotāju ienākuma nodokli;

b) līdz 17.februārim iesniedz Valsts ieņēmumu dienestā aizpildītu darba devēja ziņojumu, norādot tajā informāciju par 5.februārī ieturēto iedzīvotāju ienākuma nodokli;

c) līdz 23.februārim ieskaita vienotajā nodokļu kontā 5.februārī ieturēto iedzīvotāju ienākuma nodokli.

2. Algas izmaksas datums ir noteikts mēneša 24.datums. Darba devēja veiktās darbības:

a) līdz 17.februārim aprēķina iedzīvotāju ienākuma nodokli, kuru 24.februārī ieturēs no darbiniekiem izmaksātās algas par janvāri;

b) līdz 17.februārim iesniedz Valsts ieņēmumu dienestā aizpildītu darba devēja ziņojumu, norādot tajā informāciju par aprēķināto un ieturamo iedzīvotāju ienākuma nodokli (līdz 17.februārim aprēķinātais iedzīvotāju ienākuma nodoklis, kuru darba devējs ieturēs 24.februārī);

c) līdz 23.februārim ieskaita vienotajā nodokļu kontā aprēķināto iedzīvotāju ienākuma nodokli.

d) 24.februārī izmaksā darbiniekiem algu par janvāri un ietur iedzīvotāju ienākuma nodokli.

3. Algas izmaksa ir noteikta mēneša pēdējā darba dienā, piemēram, 31.janvārī. Darba devēja veiktās darbības:

a) 31.janvārī izmaksā darbiniekiem algu par janvāri un ietur iedzīvotāju ienākuma nodokli;

b) līdz 17.februārim iesniedz Valsts ieņēmumu dienestā aizpildītu darba devēja ziņojumu, norādot tajā informāciju par 31.janvārī ieturēto iedzīvotāju ienākuma nodokli;

c) līdz 23.februārim ieskaita vienotajā nodokļu kontā 31.janvārī ieturēto iedzīvotāju ienākuma nodokli.

4. Algas izmaksas datums ir noteikts mēneša 10.datums. Darba devēja veiktās darbības:

a) 10.februārī izmaksā darbiniekiem algu par janvāri un ietur iedzīvotāju ienākuma nodokli;

b) līdz 17.februārim iesniedz Valsts ieņēmumu dienestā darba devēja ziņojumu, norādot tajā 10.februārī ieturēto iedzīvotāju ienākuma nodokli;

c) līdz 23.februārim ieskaita vienotajā nodokļu kontā 10.februārī ieturēto iedzīvotāju ienākuma nodokli.

Darba devējs 26.februārī pārtrauc darba attiecības ar darbinieku. Darba devēja veiktās darbības:

a) 26.februārī darba devējs izmaksā darbiniekam gūto ienākumu (darba algu par februāri un citu ienākumu (piemēram, samaksu par uzkrāto, bet vēl neizmantoto atvaļinājumu) un ietur iedzīvotāju ienākuma nodokli;

b) līdz 17.martam iesniedz Valsts ieņēmumu dienestā darba devēja ziņojumu, norādot tajā 26.februārī ieturēto iedzīvotāju ienākuma nodokli;

c) līdz 23.martam ieskaita vienotajā nodokļu kontā 26.februārī ieturēto iedzīvotāju ienākuma nodokli.

5. Algas izmaksas datums ir noteikts mēneša 25.datums. Darba devēja veiktās darbības:

a) līdz 17.februārim aprēķina iedzīvotāju ienākuma nodokli, kuru 25.februārī ieturēs no darbiniekiem izmaksātās darba algas par janvāri;

b) līdz 17.februārim iesniedz Valsts ieņēmumu dienestā darba devēja ziņojumu, norādot tajā aprēķināto un februārī ieturamo iedzīvotāju ienākuma nodokli;

c) līdz 23.februārim ieskaita vienotajā nodokļu kontā aprēķināto iedzīvotāju ienākuma nodokli;

d) 25.februārī izmaksā darbiniekiem algu par janvāri un ietur iedzīvotāju ienākuma nodokli.

Darba devējs 26.februārī, vienojoties ar darbinieku, piešķir darbiniekam atvaļinājumu, sākot ar 27.februāri. Darbinieks nav sniedzis informāciju, ka vēlētos saņemt atvaļinājuma naudu nākamajā darba samaksas datumā – 25.martā. Darba devēja veiktās darbības:

a) 26.februārī darba devējs izmaksā darbiniekam samaksu par atvaļinājumu un darba algu par februāri un ietur iedzīvotāju ienākuma nodokli;

b) līdz 17.martam iesniedz Valsts ieņēmumu dienestā darba devēja ziņojumu, norādot tajā 26.februārī ieturēto iedzīvotāju ienākuma nodokli;

c) līdz 23.martam ieskaita vienotajā nodokļu kontā 26.februārī ieturēto iedzīvotāju ienākuma nodokli.”

Ministru prezidents Arturs Krišjānis Kariņš

Finanšu ministrs Jānis Reirs